Üldkohtu (neljas koda) 25. jaanuari 2017. aasta otsus – ANKO vs. komisjon

(kohtuasi T‑768/14)

Vahekohtuklausel – Teadusuuringute, tehnoloogiaarenduse ja tutvustamistegevuse seitsmenda raamprogrammi (2007–2013) alusel sõlmitud toetusleping – Projekt Pocemon – Rahastamiskõlblikud kulud – Vastuhagi – Makstud summade tagasimaksmine – Viivitusintress

1. Kohtumenetlus – Vahekohtuklausli alusel Üldkohtusse pöördumine – Leping, millele kohaldatakse riigisisest õigust – Riigisiseste materiaalõigusnormide kohaldatavus – Pädevust reguleerivate riigisiseste õigusnormide kohaldatamatus – Tõendamist reguleerivad riigisisesed õigusnormid, mis kuuluvad materiaalõiguse valdkonda (ELTL artikkel 272) (vt punktid 41 ja 42)

2. Euroopa Liidu eelarve – Liidu finantsabi – Abi saaja kohustus täita abi andmise tingimusi – Komisjoni poolt auditiaruande koostamine – Auditiaruanne, mis ei ole kahjustavat meedet ettevalmistav dokument – Võistlevuse põhimõtte ja õiguse olla ära kuulatud kohaldatamatus (ELTL artiklid 288 ja 299) (vt punktid 47–49)

3. Euroopa Liidu eelarve – Liidu finantsabi – Abi saaja kohustus täita abi andmise tingimusi – Rahastamine, mis katab ainult tegelikult kantud kulud – Deklareeritud kulude tegelikkusele vastavuse tõendamine – Tõendamiskoormise jaotus (ELTL artikkel 317) (vt punktid 57–59, 133 ja 134)

4. Euroopa Liidu eelarve – Liidu rahaline abi – Abi saaja kohustus täita abi andmise tingimusi – Rahastamine, mis katab ainult tegelikult kantud kulud – Deklareeritud kulude tegelikkusele vastavuse tõendamine – Personalikulud – Kohustuse esitada usaldusväärsed tööaja arvestuse tabelid, et põhjendada deklareeritud kulusid lepingute täitmiseks kasutatud tööjõu osas, täitmata jätmine – Rahastamiskõlbmatud kulud (vt punktid 77–97)

5. Euroopa Liidu eelarve – Liidu finantsabi – Abi saaja kohustus täita abi andmise tingimusi – Rahastamine, mis katab ainult tegelikult kantud kulud – Deklareeritud kulude tegelikkusele vastavuse tõendamine – Komisjoni koostatud auditiaruanne – Audiitoritele nende nõutud teabega tutvumise võimaldamisest keeldumine – Abi andmise tingimuste rikkumine (vt punktid 115–124)

6. Euroopa Liidu eelarve – Liidu finantsabi – Abi saaja kohustus täita abi andmise tingimusi – Rahastamine, mis katab ainult tegelikult kantud kulud – Komisjoni algatatud menetlus abikava raames tehtud ettemakse tagasinõudmiseks – Tagasimaksmise nõue, mis tuleneb lepingute tingimustest – Proportsionaalsuse põhimõtte rikkumine – Puudumine (vt punkt 140)

7. Euroopa Liidu eelarve – Liidu finantsabi – Abi saaja kohustus täita abi andmise tingimusi – Rahastamine, mis katab ainult tegelikult kantud kulud – Komisjoni algatatud menetlus abikava raames tehtud ettemakse tagasinõudmiseks – Lõplikus auditiaruandes esitatud järelduste arvessevõtmine (vt punkt 148)

Ese

Esiteks ELTL artikli 272 alusel esitatud nõue tuvastada, et komisjoni nõue maksta tagasi summa, mis on hagejale välja makstud Euroopa Ühenduse teadusuuringute, tehnoloogiaarenduse ja tutvustamistegevuse seitsmenda raamprogrammi (2007–2013) alusel sõlmitud lepingu nr 216088 põhjal projekti „Autoimmuunhaiguste järelevalve- ja diagnostikaplatvorm“ rahastamiseks, on põhjendamatu, ning teiseks vastunõue kohustada hagejat tagasi maksma selle lepingu täitmiseks alusetult välja makstud summa.

Resolutsioon

1. Jätta ANKO AE Antiprosopeion, Emporiou kai Viomichanias’e hagi rahuldamata.

2. Mõista ANKO AE Antiprosopeion, Emporiou kai Viomichanias’elt Euroopa Komisjoni kasuks välja 377733,93 eurot, millele lisandub viivitusintress, mida arvestatakse alates 3. maist 2014 kuni nimetatud summa täieliku tasumiseni määraga 3,75%.